|  |
| --- |
| HERA_logo |
| **HRVATSKA ENERGETSKA REGULATORNA AGENCIJA**  **Ulica grada Vukovara 14**  **10000 Zagreb** |

\*P/203787\*

|  |  |
| --- | --- |
| **KLASA: 406-01/24-01/18** | |
| **URBROJ: 371-07-24-3** | |
| **Zagreb, 8. svibnja 2024.** | |
|  | **GOSPODARSKIM SUBJEKTIMA** |

**PREDMET: Poziv na dostavu ponude za održavanje sustava za upravljanje uredskim poslovanjem i poslovnim sadržajem HERA-e**

U skladu s člankom 12. Zakona o javnoj nabavi („Narodne novine“, broj 120/16 i 114/22, dalje: ZJN 2016) za nabavu roba i usluga te provedbu projektnih natječaja procijenjene vrijednosti manje od 26.540,00 eura Naručitelj nije obvezan provoditi postupak javne nabave propisan ZJN 2016.

Temeljem Pravilnika o provedbi postupaka jednostavne nabave, Klasa: 406-01/23-01/60, Urbroj: 371-07-23-1, od 29. prosinca 2023., ovim putem Hrvatska energetska regulatorna agencija, Ulica grada Vukovara 14, Zagreb (dalje: Naručitelj) upućuje Poziv za dostavu ponude kako slijedi:

# 1. OPĆI PODACI

## 1.1. Podaci o Naručitelju

Naručitelj: Hrvatska energetska regulatorna agencija

Adresa: Ulica grada Vukovara 14, 10000 Zagreb

OIB: 83764654530

Telefon: 01 / 6323 777

URL: www.hera.hr

e-mail: hera@hera.hr

Odgovorna osoba Naručitelja: Željko Vrban, zamjenik predsjednika Upravnog vijeća

## 1.2. Osoba zadužena za kontakt

Kontakt osoba: Matija Beljo

Telefon: 01 / 6323 768

e-mail: mbeljo@hera.hr

## 1.3. Procijenjena vrijednost nabave

26.500,00 EUR bez PDV-a.

## 1.4. Evidencijski broj nabave: 8-2024

## 1.5. Brojčana oznaka iz jedinstvenog rječnika javne nabave: 72000000-5

# 2. PODACI O PREDMETU NABAVE

## 2.1. Opis predmeta nabave

Predmet nabave su usluge održavanja i podrške Sustava za upravljanje uredskim poslovanjem i poslovnim sadržajima (SUUPPS) Hrvatske energetske regulatorne agencije (HERA).

Detaljna specifikacija održavanja Sustava za upravljanje uredskim poslovanjem i poslovnim sadržajima opisana je u Prilogu I – Tehnička specifikacija ovog Poziva.

## 2.2. Tehnička specifikacija predmeta nabave

Detaljna tehnička specifikacija predmeta nabave navedena je u Prilogu I ovog Poziva.

## 2.3. Troškovnik

Troškovnik se nalazi u Prilogu II ovog Poziva. Ponuditelj je dužan ispuniti Troškovnik na način da upiše jediničnu cijenu stavke te ukupnu cijenu ponude. Cijena ponude izražava se za cjelokupni predmet nabave. Jedinične cijene svake stavke Troškovnika i ukupna cijena moraju biti zaokružene na dvije decimale. Sve stavke Troškovnika trebaju biti ispunjene.

Ponuditelji ne smiju mijenjati Troškovnik, ništa u njega dodavati, brisati i sl.

## 2.4. Rok izvršenja usluge

Rok izvršenja usluge: od 1.6.2024. do 31.5.2025.

# 3. DOKAZI SPOSOBNOSTI – OSNOVE ZA ISKLJUČENJE GOSPODARSKOG SUBJEKTA

3.1. Naručitelj će isključiti ponuditelja iz postupka jednostavne nabave ako utvrdi da je gospodarski subjekt koji ima poslovni nastan u Republici Hrvatskoj ili osoba koja je član upravnog, upravljačkog ili nadzornog tijela ili ima ovlasti zastupanja, donošenja odluka ili nadzora toga gospodarskog subjekta i koja je državljanin Republike Hrvatske pravomoćnom presudom osuđena za:

a) sudjelovanje u zločinačkoj organizaciji, na temelju

– članka 328. (zločinačko udruženje) i članka 329. (počinjenje kaznenog djela u sastavu zločinačkog udruženja) Kaznenog zakona

– članka 333. (udruživanje za počinjenje kaznenih djela), iz Kaznenog zakona (»Narodne novine«, br. 110/97., 27/98., 50/00., 129/00., 51/01., 111/03., 190/03., 105/04., 84/05., 71/06., 110/07., 152/08., 57/11., 77/11. i 143/12.)

b) korupciju, na temelju

– članka 252. (primanje mita u gospodarskom poslovanju), članka 253. (davanje mita u gospodarskom poslovanju), članka 254. (zlouporaba u postupku javne nabave), članka 291. (zlouporaba položaja i ovlasti), članka 292. (nezakonito pogodovanje), članka 293. (primanje mita), članka 294. (davanje mita), članka 295. (trgovanje utjecajem) i članka 296. (davanje mita za trgovanje utjecajem) Kaznenog zakona

– članka 294.a (primanje mita u gospodarskom poslovanju), članka 294.b (davanje mita u gospodarskom poslovanju), članka 337. (zlouporaba položaja i ovlasti), članka 338. (zlouporaba obavljanja dužnosti državne vlasti), članka 343. (protuzakonito posredovanje), članka 347. (primanje mita) i članka 348. (davanje mita) iz Kaznenog zakona (»Narodne novine«, br. 110/97., 27/98., 50/00., 129/00., 51/01., 111/03., 190/03., 105/04., 84/05., 71/06., 110/07., 152/08., 57/11., 77/11. i 143/12.)

c) prijevaru, na temelju

– članka 236. (prijevara), članka 247. (prijevara u gospodarskom poslovanju), članka 256. (utaja poreza ili carine) i članka 258. (subvencijska prijevara) Kaznenog zakona

– članka 224. (prijevara), članka 293. (prijevara u gospodarskom poslovanju) i članka 286. (utaja poreza i drugih davanja) iz Kaznenog zakona (»Narodne novine«, br. 110/97., 27/98., 50/00., 129/00., 51/01., 111/03., 190/03., 105/04., 84/05., 71/06., 110/07., 152/08., 57/11., 77/11. i 143/12.)

d) terorizam ili kaznena djela povezana s terorističkim aktivnostima, na temelju

– članka 97. (terorizam), članka 99. (javno poticanje na terorizam), članka 100. (novačenje za terorizam), članka 101. (obuka za terorizam) i članka 102. (terorističko udruženje) Kaznenog zakona

– članka 169. (terorizam), članka 169.a (javno poticanje na terorizam) i članka 169.b (novačenje i obuka za terorizam) iz Kaznenog zakona (»Narodne novine«, br. 110/97., 27/98., 50/00., 129/00., 51/01., 111/03., 190/03., 105/04., 84/05., 71/06., 110/07., 152/08., 57/11., 77/11. i 143/12.)

e) pranje novca ili financiranje terorizma, na temelju

– članka 98. (financiranje terorizma) i članka 265. (pranje novca) Kaznenog zakona

– članka 279. (pranje novca) iz Kaznenog zakona (»Narodne novine«, br. 110/97., 27/98., 50/00., 129/00., 51/01., 111/03., 190/03., 105/04., 84/05., 71/06., 110/07., 152/08., 57/11., 77/11. i 143/12.)

f) dječji rad ili druge oblike trgovanja ljudima, na temelju

– članka 106. (trgovanje ljudima) Kaznenog zakona

– članka 175. (trgovanje ljudima i ropstvo) iz Kaznenog zakona (»Narodne novine«, br. 110/97., 27/98., 50/00., 129/00., 51/01., 111/03., 190/03., 105/04., 84/05., 71/06., 110/07., 152/08., 57/11., 77/11. i 143/12.).

Da ne postoje osnove za isključenje iz točke 3.1. ovog Poziva za dostavu ponude ponuditelj dokazuje izjavom davatelja (primjerak izjave se nalazi u Prilogu IV ovog Poziva za dostavu ponude).

Dokument ne smije biti stariji od dana početka postupka nabave.

3.2. Naručitelj će isključiti ponuditelja iz postupka jednostavne nabave ako utvrdi da gospodarski subjekt nije ispunio obvezu plaćanja dospjelih poreznih obveza i obveza za mirovinsko i zdravstveno osiguranje, osim ako mu prema posebnom zakonu plaćanje tih obveza nije dopušteno ili je odobrena odgoda plaćanja (primjerice u postupku predstečajne nagodbe).

Za potrebe utvrđivanja okolnosti iz ove točke ponuditelj u ponudi dostavlja Potvrdu Porezne uprave o stanju duga koja ne smije biti starija od dana početka postupka nabave.

# 4. ODREDBE O SPOSOBNOSTI PONUDITELJA

Gospodarski subjekt dokazuje svoju sposobnost za obavljanje profesionalne djelatnosti sljedećim dokazima koji se prilažu uz ponudu:

## 4.1. Dokazi sposobnost za obavljanje profesionalne djelatnosti

### 4.1.1. Upis u sudski, obrtni, strukovni ili drugi odgovarajući registar države sjedišta gospodarskog subjekta

Ponuditelj mora dokazati svoj upis u sudski, obrtni, strukovni ili drugi odgovarajući registar države sjedišta gospodarskog subjekta. Upis u registar dokazuje se odgovarajućim izvodom, a ako se oni ne izdaju u državi sjedišta gospodarskog subjekta, gospodarski subjekt može dostaviti izjavu s ovjerom potpisa kod nadležnog tijela.

## 4.2. Tehnička i stručna sposobnost gospodarskog subjekta

**4.2.1. Popis usluga pruženih u godini u kojoj je započeo postupak nabave (2024.) i tijekom tri godine koje prethode toj godini (2023., 2022. i 2021.)**

Popis mora sadržavati pruženu najmanje 1 (jednu), a najviše 2 (dvije) usluga vezanih uz predmet nabave zbirne vrijednosti od minimalno 26.500,00 EUR.

Gospodarski subjekt na taj način dokazuje da ima potrebno iskustvo, znanje i sposobnost te da je s obzirom na opseg, predmet i procijenjenu vrijednost nabave sposoban kvalitetno pružiti uslugu koja je predmet nabave. Popis sadržava predmet ugovora, vrijednost ugovora u EUR bez PDV-a, datum izvršenja ugovora te naziv druge ugovorne strane.

Obzirom da je do početka 2023. službena valuta u Republici Hrvatskoj bila kuna, popis može sadržavati vrijednosti u kunama koji će se konvertirati u eure primjenom fiksnog tečaja 7,53450 kn za 1 EUR.

# 5. PODACI O PONUDI

## 5.1. Sadržaj i način izrade ponude

Pri izradi ponude ponuditelj se mora pridržavati zahtjeva i uvjeta iz ovog Poziva. Ponuditelj ne smije mijenjati i nadopunjavati tekst Poziva.

Ponuda mora sadržavati najmanje:

1. Popunjeni Troškovnik (Prilog II)
2. Popunjeni Ponudbeni list (Prilog III),
3. Popunjenu Izjavu o nekažnjavanju (Prilog IV),
4. Tražene dokaze sposobnosti.

Ponuda mora biti izrađena u papirnatom obliku, otisnuta ili pisana neizbrisivom tintom.

Ponuda se izrađuje na način da čini cjelinu. Ako zbog opsega ili drugih objektivnih okolnosti ponuda ne može biti izrađena na način da čini cjelinu, onda se izrađuje u dva ili više dijelova.

Ponuda mora biti uvezana u cjelinu na način da se onemogući naknadno vađenje ili umetanje listova ili dijelova ponude (npr. jamstvenikom – vrpcom čija su oba kraja na posljednjoj strani pričvršćena naljepnicom preko koje je otisnut pečat ponuditelja na način da isti obuhvaća dio posljednje strane ponude i dio pričvršćene naljepnice).

Stranice ponude se označavaju brojem na način da je vidljiv redni broj stranice i ukupan broj stranica ponude (redni brojem stranice kroz ukupan broj stranica ponude ili ukupan broj stranica ponude kroz redni broj stranice). Ako je ponuda izrađena od više dijelova, stranice se označavaju na način da svaki sljedeći dio započinje rednim brojem koji se nastavlja na redni broj stranice kojim završava prethodni dio.

Ako je ponuda izrađena u dva ili više dijelova, svaki dio se uvezuje na način da se onemogući naknadno vađenje ili umetanje listova, a ponuditelj mora u sadržaju ponude navesti od koliko se dijelova ponuda sastoji.

Ispravci u ponudi moraju biti izrađeni na način da su vidljivi ili dokazivi (npr. precrtati tekst jednom crtom tako da isti ostane vidljiv; nije dopušteno brisanje, premazivanje ili uklanjanje slova ili otisaka). Ispravci moraju uz navod datuma ispravka biti potvrđeni potpisom ponuditelja.

## 5.2. Pravila dostave dokumenata

Svi dokumenti kojima se dokazuje sposobnost ponuditelja, mogu se dostaviti u neovjerenoj preslici. Neovjerenom preslikom smatra se i neovjereni ispis elektroničke isprave.

Ako će ponuda odgovarati svim zahtjevima Naručitelja, a prije donošenja obavijesti o odabiru, Naručitelj može od ponuditelja zatražiti dostavu izvornika ili ovjerenih preslika jednog ili više dokumenata koji su traženi u Pozivu za dostavu ponude. Ako je gospodarski subjekt već u zahtjevu za sudjelovanje ili ponudi dostavio određene dokumente u izvorniku ili ovjerenoj preslici, nije ih dužan ponovo dostavljati.

Izvornici ili ovjerene preslike dokumenata ne moraju odgovarati prethodno dostavljenim neovjerenim preslikama dokumenata, primjerice u pogledu datuma izdavanja, odnosno starosti, ali njima ponuditelj mora dokazati da i dalje ispunjava uvjete koje je Naručitelj odredio u postupku nabave.

Ako ponuditelj u ostavljenom roku ne dostavi sve tražene izvornike ili ovjerene preslike dokumenata i/ili ne dokaže da i dalje ispunjava uvjete koje je odredio Naručitelj, Naručitelj će odbiti ponudu.

## 5.3. Način dostave ponuda

Ponuda se predaje neposredno na urudžbeni zapisnik Naručitelja ili preporučenom poštanskom pošiljkom na adresu Naručitelja, u zatvorenoj omotnici na kojoj mora biti naznačen naziv i adresa ponuditelja te naziv i adresa Naručitelja i oznaka sljedećeg sadržaja:

**Hrvatska energetska regulatorna agencija**

**Ulica grada Vukovara 14, 10000 Zagreb**

**POSTUPAK JEDNOSTAVNE NABAVE – ODRŽAVANJE SUSTAVA ZA UPRAVLJANJE UREDSKIM POSLOVANJEM I POSLOVNIM SADRŽAJEM HERA-E**

**"NE OTVARAJ"**

Ponuditelj samostalno određuje način dostave ponude i sam snosi rizik eventualnog gubitka odnosno nepravovremene dostave ponude.

## 5.4. Elektronička dostava ponuda

Nije dopušteno dostavljanje ponude elektroničkim putem.

## 5.5. Način određivanja cijene ponude

Cijena ponude je nepromjenjiva tijekom trajanja ugovora. U cijenu ponude bez poreza na dodanu vrijednost moraju biti uračunati svi troškovi, naknade, pristojbe i/ili popusti.

U slučaju promjene stope PDV-a određivanje cijene ponude s PDV-om promijenit će se na odgovarajući način, odnosno smanjiti ili povećati za iznos porezne razlike.

Iznimno, nakon sklapanja ugovora, povisiti se smiju samo one cijene, odnosno iznosi troškova, naknada i/ili pristojbi određeni zakonom ili drugim propisom ili pojedinačnim aktom nadležnoga tijela ili organa javne vlasti, donesenim temeljem zakona.

Ponuditelj je obvezan ponuditi, tj. upisati jedinične cijene i ukupne cijene (zaokružene na dvije decimale, iznimno na tri decimale za male iznose jediničnih cijena) za svaku stavku Troškovnika na način kako je to određeno u Troškovniku te cijenu ponude bez PDV-a, PDV i cijenu ponude s PDV-om, na način kako je to određeno u Ponudbenom listu.

Ako ponuditelj nije u sustavu PDV-a ili je predmet nabave oslobođen PDV-a, u Ponudbenom listu, na mjesto predviđeno za upis cijene ponude s PDV-om, upisuje se isti iznos kao što je upisan na mjestu predviđenom za upis cijene ponude bez PDV-a, a mjesto predviđeno za upis iznosa PDV-a ostavlja se prazno.

Cijena ponude izražava se za cjelokupan predmet nabave i nije dozvoljeno izraziti cijenu samo za dio predmeta nabave.

## 5.6. Valuta ponude

Cijena ponude izražava se u eurima (EUR).

## 5.7. Kriterij za odabir ponude

Kriterij za odabir ponude je najniža cijena.

## 5.8. Jezik i pismo ponude

Ponuda se izrađuje na hrvatskom jeziku i latiničnom pismu. Sva ostala dokumentacija koja se prilaže uz ponudu mora biti na hrvatskom jeziku.

## 5.9. Rok valjanosti ponude

Rok valjanosti ponude je 60 (šezdeset) dana od dana otvaranja ponuda.

## 5.10. Izmjena i/ili dopuna ponude i odustajanje od ponude

U roku za dostavu ponude ponuditelj može izmijeniti svoju ponudu, nadopuniti je ili od nje odustati.

Izmjena i/ili dopuna ponude dostavlja se na isti način kao i osnovna ponuda s obveznom naznakom da se radi o izmjeni i/ili dopuni ponude.

Ponuditelj može do isteka roka za dostavu ponude pisanom izjavom odustati od svoje dostavljene ponude. Pisana izjava dostavlja se na isti način kao i ponuda s obveznom naznakom da se radi o odustajanju od ponude. U tom slučaju neotvorena ponuda se vraća ponuditelju.

Ponuda se ne može mijenjati ili povući nakon isteka roka za dostavu ponude.

# 6. OSTALE ODREDBE

## 6.1. Jamstvo za uredno ispunjenje ugovora

Ponuditelj je obvezan prilikom potpisivanja ugovora dostaviti Naručitelju jamstvo za uredno ispunjenje ugovora u obliku bjanko zadužnice popunjene sukladno Pravilniku o obliku i sadržaju bjanko zadužnice, u visini 10% (deset posto) od ukupne vrijednosti ugovora bez PDV-a, solemniziranu kod javnog bilježnika.

Rok valjanosti jamstva za uredno ispunjenje ugovora ne smije biti kraći od roka ispunjenja ugovorenih obveza.

Jamstvo za uredno ispunjenje ugovora za slučaj povrede ugovornih obveza mora glasiti na Naručitelja: Hrvatska energetska regulatorna agencija, Ulica grada Vukovara 14, 10000 Zagreb, OIB 83764654530.

Ukoliko se nad Ponuditeljem otvori predstečajni postupak, dužan je o nastupu te okolnosti odmah obavijestiti Naručitelja.

Ponuditelj je suglasan da će u tom slučaju umjesto dostavljenog jamstva u obliku obične ili bjanko zadužnice dostaviti jamstvo koje Naručitelj može bezuvjetno naplatiti i to: bankarsku garanciju na poziv ili novčani polog.

Ukoliko Ponuditelj isto nije u mogućnosti učiniti, Naručitelj ima odmah pravo jednostranog raskida ugovora bez naknade štete Ponuditelju.

Ponuditelj je dužan jamstvo za uredno ispunjenje ugovora dostaviti Naručitelju zajedno s potpisanim i ovjerenim ugovorom, a najkasnije u roku od 8 (osam) dana od dana primitka potpisanog i ovjerenog ugovora od strane Naručitelja.

Ako jamstvo za uredno ispunjenje ugovora ne bude naplaćeno, Naručitelj će vratiti odabranom ponuditelju nakon isteka ugovora.

## 6.2. Datum, vrijeme i mjesto dostave ponuda

Ponuda, bez obzira na način dostave, mora biti zaprimljena od strane Naručitelja, na adresi Hrvatske energetske regulatorne agencije, Ulica grada Vukovara 14, 10000 Zagreb, najkasnije do **16. svibnja 2024. godine u 11:00 sati**.

Ako ponuda koju Naručitelj primi nakon isteka roka za dostavu ponuda, obilježit će se kao zakašnjela te će se neotvorena vratiti pošiljatelju bez odgode.

Ponude se neće javno otvarati.

## 6.3. Dokumenti koji će se nakon završetka postupka nabave vratiti ponuditeljima

Ponuda i dokumenti priloženi uz ponudu ne vraćaju se ponuditelju, osim u slučaju zakašnjele ponude, odustajanja ponuditelja od dostavljene ponude te u slučaju poništenja postupka nabave prije isteka roka za dostavu ponuda.

## 6.4. Rok donošenja odluke o odabiru ili poništenju nadmetanja

Rok za donošenje odluke o odabiru ili odluke o poništenju postupka nabave iznosi najviše 30 (trideset) dana od dana isteka roka za dostavu ponuda.

Obavijest o odabiru ili o poništenju postupka nabave s preslikom zapisnika o pregledu i ocjeni ponude, Naručitelj će bez odgode dostaviti svakom ponuditelju.

Naručitelj zadržava pravo poništiti ovaj postupak nabave u bilo kojem trenutku, odnosno ne odabrati ponudu, bez ikakvih obveza ili naknada bilo koje vrste prema ponuditelju.

## 6.5. Rok, način i uvjeti plaćanja

Naručitelj će račune plaćati na temelju ispostavljenog računa, u roku od 15 (petnaest) dana od dana izdavanja računa, uplatom na IBAN odabranog ponuditelja. Računi se ispostavljaju Naručitelju isključivo kao elektronički računi, sukladno Zakonu o elektroničkom izdavanju računa u javnoj nabavi („Narodne novine“, broj 94/2018).

## 6.6. Dodatne informacije i objašnjenja te izmjena dokumentacije za nadmetanje

Za vrijeme roka za dostavu ponuda gospodarski subjekt može zahtijevati objašnjenja vezana za ovaj Poziv za dostavu ponude.

**Zamjenik predsjednika Upravnog vijeća**

**mr. sc. Željko Vrban**

Prilog: kao u tekstu

Dostaviti:

1. Pismohrani, ovdje

Co:

1. Služba za zajedničke poslove

2. Služba za pravne i kadrovske poslove

# PRILOG I

## TEHNIČKA SPECIFIKACIJA

**USLUGA ODRŽAVANJA I PODRŠKE SUSTAVA ZA UPRAVLJANJE UREDSKIM POSLOVANJEM I POSLOVNIM SADRŽAJIMA (SUUPPS)**

Tehnička specifikacija je navedena u zasebnom Word dokumentu.

# PRILOG II

## TROŠKOVNIK

Troškovnik je naveden u zasebnom dokumentu u obliku Excel tablice.

# PRILOG III

## PONUDBENI LIST

Broj ponude: \_\_\_\_\_\_\_\_\_\_\_\_\_\_\_\_\_\_ Datum ponude: \_\_\_\_\_\_\_\_\_\_\_\_\_\_\_\_\_\_\_

**Naručitelj**: Hrvatska energetska regulatorna agencija

Ulica grada Vukovara 14, 10000 Zagreb

OIB: 83764654530

**Predmet nabave**: Održavanje sustava za upravljanje uredskim poslovanjem i poslovnim sadržajem HERA-e

**Podaci o ponuditelju:**

|  |  |
| --- | --- |
| Zajednica ponuditelja (zaokružiti) | DA[[1]](#footnote-1) NE |
| Naziv i sjedište ponuditelja / člana zajednice ponuditelja ovlaštenog za komunikaciju s naručiteljem |  |
| Adresa |  |
| OIB[[2]](#footnote-2) |  |
| IBAN |  |
| Gospodarski subjekt je u sustavu PDV-a (zaokružiti) | DA NE |
| Adresa za dostavu pošte |  |
| Adresa e-pošte |  |
| Kontakt osoba ponuditelja |  |
| Telefon |  |
| Sudjelovanje podizvoditelja (zaokružiti) | DA NE |

**Cijena ponude:**

|  |  |
| --- | --- |
| Cijena ponude bez PDV-a (EUR) |  |
| Porez na dodanu vrijednost[[3]](#footnote-3) (EUR) |  |
| Cijena ponude s PDV-om (EUR) |  |

**Rok valjanosti ponude**: 60 dana od dana otvaranja ponuda.

Za ponuditelja:

M.P. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(ime, prezime i potpis ovlaštene osobe)

# PRILOG IV

## IZJAVA O NEKAŽNJAVANJU

Ja, \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (ime i prezime, adresa/prebivalište, broj osobne iskaznice, MB/ OIB) kao osoba ovlaštena za zastupanje gospodarskog subjekta / ponuditelja

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

izjavljujem da meni niti gospodarskom subjektu nije izrečena pravomoćno osuđujuća presuda za:

a) sudjelovanje u zločinačkoj organizaciji, na temelju

– članka 328. (zločinačko udruženje) i članka 329. (počinjenje kaznenog djela u sastavu zločinačkog udruženja) Kaznenog zakona

– članka 333. (udruživanje za počinjenje kaznenih djela), iz Kaznenog zakona (»Narodne novine«, br. 110/97., 27/98., 50/00., 129/00., 51/01., 111/03., 190/03., 105/04., 84/05., 71/06.,110/07., 152/08., 57/11., 77/11. i 143/12.)

b) korupciju, na temelju

– članka 252. (primanje mita u gospodarskom poslovanju), članka 253. (davanje mita u gospodarskom poslovanju), članka 254. (zlouporaba u postupku javne nabave), članka 291. (zlouporaba položaja i ovlasti), članka 292. (nezakonito pogodovanje), članka 293. (primanje mita), članka 294. (davanje mita), članka 295. (trgovanje utjecajem) i članka 296. (davanje mita za trgovanje utjecajem) Kaznenog zakona

– članka 294.a (primanje mita u gospodarskom poslovanju), članka 294.b (davanje mita u gospodarskom poslovanju), članka 337. (zlouporaba položaja i ovlasti), članka 338. (zlouporaba obavljanja dužnosti državne vlasti), članka 343. (protuzakonito posredovanje), članka 347. (primanje mita) i članka 348. (davanje mita) iz Kaznenog zakona (»Narodne novine«, br. 110/97., 27/98., 50/00., 129/00., 51/01., 111/03., 190/03., 105/04., 84/05., 71/06., 110/07., 152/08., 57/11., 77/11. i 143/12.)

c) prijevaru, na temelju

– članka 236. (prijevara), članka 247. (prijevara u gospodarskom poslovanju), članka 256. (utaja poreza ili carine) i članka 258. (subvencijska prijevara) Kaznenog zakona

– članka 224. (prijevara), članka 293. (prijevara u gospodarskom poslovanju) i članka 286. (utaja poreza i drugih davanja) iz Kaznenog zakona (»Narodne novine«, br. 110/97., 27/98., 50/00., 129/00., 51/01., 111/03., 190/03., 105/04., 84/05., 71/06., 110/07., 152/08., 57/11., 77/11. i 143/12.)

d) terorizam ili kaznena djela povezana s terorističkim aktivnostima, na temelju

– članka 97. (terorizam), članka 99. (javno poticanje na terorizam), članka 100. (novačenje za terorizam), članka 101. (obuka za terorizam) i članka 102. (terorističko udruženje) Kaznenog zakona

– članka 169. (terorizam), članka 169.a (javno poticanje na terorizam) i članka 169.b (novačenje i obuka za terorizam) iz Kaznenog zakona (»Narodne novine«, br. 110/97., 27/98., 50/00., 129/00., 51/01., 111/03., 190/03., 105/04., 84/05., 71/06., 110/07., 152/08., 57/11., 77/11. i 143/12.)

e) pranje novca ili financiranje terorizma, na temelju

– članka 98. (financiranje terorizma) i članka 265. (pranje novca) Kaznenog zakona

– članka 279. (pranje novca) iz Kaznenog zakona (»Narodne novine«, br. 110/97., 27/98., 50/00., 129/00., 51/01., 111/03., 190/03., 105/04., 84/05., 71/06., 110/07., 152/08., 57/11., 77/11. i 143/12.)

f) dječji rad ili druge oblike trgovanja ljudima, na temelju

– članka 106. (trgovanje ljudima) Kaznenog zakona

– članka 175. (trgovanje ljudima i ropstvo) iz Kaznenog zakona (»Narodne novine«, br. 110/97., 27/98., 50/00., 129/00., 51/01., 111/03., 190/03., 105/04., 84/05., 71/06., 110/07., 152/08., 57/11., 77/11. i 143/12.)

U \_\_\_\_\_\_\_\_\_\_\_\_\_\_\_\_, dana \_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_[[4]](#footnote-4)

1. U slučaju zajedničke ponude popuniti Dodatak I ponudbenom listu. [↑](#footnote-ref-1)
2. Ili nacionalni identifikacijski broj prema zemlji sjedišta gospodarskog subjekta, ako je primjenjivo. [↑](#footnote-ref-2)
3. Ako ponuditelj nije u sustavu PDV-a ili je predmet nabave oslobođen PDV-a, rubriku ostaviti praznom. [↑](#footnote-ref-3)
4. U slučaju da ovlaštena osoba nije ujedno i osoba koja je u javnom registru upisana kao odgovorna osoba, ponuditelj treba dostaviti odgovarajući dokaz da je osoba u potpisu ovlaštena za zastupanje ponuditelja u ovopredmetnom postupku nabave. [↑](#footnote-ref-4)